ananddey/assamese-wiki-corpus huggingface dataset:
চেতন ভগত

চেতন ভগত (; ) এজন ভাৰতীয় ঔপন্যাসিক, নিবন্ধকাৰ, বক্তা, আৰু চিত্ৰনাট্যকাৰ। তেওঁ কৰ্মৰাজীৰ ভাষা ইংৰাজী। আই আই টি দিল্লী আৰু আই আই এম আহমেদাবাদৰ প্ৰাক্তন ছাত্ৰ ভগতে তেওঁ প্ৰথম উপন্যাস ফাইভ পইণ্ট চামৱানৰ জৰিয়তে ভাৰতীয়ৰ লগতে বিদেশী পাঠকৰ মাজত জনপ্ৰিয়তা লাভ কৰিবলে সক্ষম হয়। বৰ্তমানলৈকে তেওঁৰ দ্বাৰা লিখিত পাঁচোখন উপন্যাসেই বেষ্টছেলাৰৰ খিতাপ লাভ কৰিছে তাৰে মাজৰ দুখনক বলিউডৰ চলচ্চিত্ৰৰ ৰূপো দিয়া হৈছে।

ঔপন্যাসিকৰ লগতে ভগত এজন স্তম্ভ লেখক। তেওঁৰ প্ৰধানতঃ কেৰিয়াৰ, যুবশক্তি, আৰু ৰাষ্ট্ৰীয় উন্নয়নক উদ্দেশ্য কৰি লিখা নিবন্ধসমূহ হিন্দী আৰু ইংৰাজী ভাষাৰ বাতৰি কাকতত নিয়মীয়াকৈ প্ৰকাশ পায়। এনে কেইখনমান উল্লেখযোগ্য কাকত হৈছে দ্য গাৰডিয়ান, টাইম্ছ অফ ইণ্ডিয়া, দৈনিক ভাস্কৰ আদি। ভগত এজন প্ৰেৰণাদায়ী বক্তাও। তেওঁ বহুদেশীয় প্ৰতিষ্ঠান আৰু অন্য অনুষ্ঠানবোৰত তেওঁৰ বক্তিতা প্ৰদান কৰে। ভগতে সম্পূৰ্ণ সময় লেখাত মনোনিবেশ কৰাৰ উদ্দেশ্যে ২০০৯ চনত তেওঁৰ আন্তৰাষ্ট্ৰীয় বেংকিংৰ চাকৰি এৰি দিয়ে।

২০০৮ চনত দা নিউয়ৰ্ক টাইমছে ভগতক "ভাৰতৰ ইতিহাসৰ সৰ্বাধিক বিক্ৰীপ্ৰাপ্ত ইংৰাজী ভাষাৰ ঔপন্যাসিক" ৰূপে মত প্ৰদান কৰে। টাইম আলোচনীয়ে এখেতক ২০১০ চনৰ বিশ্বৰ ১০০ সৰ্বাধিক প্ৰভাৱশালী ব্যক্তিৰ মাজত স্থান দিয়ে।

ভগতে জানুৱাৰী ২০১১ৰ আৰম্ভণিত তেওঁৰ নিবন্ধৰ জৰিয়তে আন্না হাজাৰেৰ জন লোকপাল বিলৰ সপক্ষে মত প্ৰকাশ কৰে।

উদ্ধৃতিসমূহ

সফল মানুহৰ বন্ধু নাথাকে৷
আপোনাৰ পিতৃ-মাতৃক আপুনি কিবা এটাত ব্যৰ্থ হোৱা বুলি কোৱাটো প্ৰকৃত ব্যৰ্থতাতকৈ কঠিন৷
জীৱনটো কঠিন যেতিয়া আপুনি সদায় আপোনাৰ তুলনাত স্মাৰ্ট মানুহৰ লগত কথা পাতি থাকে।
পৃথিৱীৰ আটাইতকৈ বুদ্ধিমান মানুহ আৰু আটাইতকৈ ডাঙৰ মূৰ্খ-দুয়োজন আমাৰ ভিতৰতে থাকে। আটাইতকৈ বেয়া কথাটো হ’ল, কোনজন কোন সেইটো আমি ক’ব নোৱাৰো।
ঈৰ্ষাৰ আৱেগ যথেষ্ট উপভোগ্য।
“যদি আমি ভাবোঁ যে পৰীক্ষাত নকল কৰা ঠিক, ট্ৰেইনত টিকট পৰিদৰ্শকৰ আগত আমাৰ ল’ৰা-ছোৱালীৰ বয়সৰ বিষয়ে মিছা কোৱা ঠিক, আৰু ডাঙৰ যান-জটত জৰিমনা ৰেহাই পাবলৈ অলপ ধন দি বাচি যোৱা ঠিক—তেন্তে স্পষ্ট যে কিছুমান স্তৰত আমি দুর্নীতি দূৰ কৰাত বৰ বেছি চিন্তা নকৰো।”
“সম্ভৱতঃ তুমি যেতিয়া কাৰোবাক ভাল পাবলৈ আৰম্ভ কৰা, তেতিয়া তেওঁৰ সকলোবোৰ কথা তোমাৰ ভাল লাগিবলৈ আৰম্ভ কৰে।”
“জীৱনত কেতিয়াও ভয় খায় পিছ হুহকি নাহিবা, চেষ্টা কৰি গৈ থাকিবা।”
“প্ৰশংসা ক্ষণস্থায়ী, কিন্তু প্ৰেম স্থায়ী।”
“কেতিয়াবা জীৱনটো তুমি কি কৰিব বিচৰা তাৰ বিষয়ে নহয়, বৰং তুমি কি কৰা উচিত তাৰ বিষয়ে হয়।”

উৎস

শ্ৰেণী:ভাৰতৰ ব্যক্তি
শ্ৰেণী:লেখক
শ্ৰেণী:ইংৰাজী সাহিত্যিক
বাস্ক ৱিকিপিডিয়া

বাস্ক ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ বাস্ক সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান টা প্ৰবন্ধ আছে।

পৰিসংখ্যা

চনৰ বাস্ক ৱিকিপিডিয়া'ৰ প্ৰবন্ধ, সম্পাদক, প্ৰশাসক আৰু ফাইল আছে। মোট সম্পাদনা সংখ্যা ।

বাহ্যিক সংযোগ

বাস্ক ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
মাচ

মাচ (ইংৰাজী: Maach) হৈছে ভাৰতৰ মধ্য প্ৰদেশ ৰাজ্যৰ মালৱা অঞ্চলৰ এক প্ৰকাৰৰ লোকনাট্য অনুষ্ঠান।

উৎপত্তি

ৰাজস্থানৰ পৰা বিস্তৃতি লাভ কৰা খ্যাল নাট্যনুষ্ঠান পৰা মাচৰ উৎপত্তি হোৱা বুলি ভবা হয় আৰু ইয়াৰ পৰাই মাচৰ উপৰিও উত্তৰ ভাৰতৰ অন্যান্য লোক নাট্য অনুষ্ঠান যেনে উত্তৰ প্ৰদেশৰ নৌটংকী আৰু হাৰিয়ানাৰ সাংগ নাট্য অনুষ্ঠানৰ জন্ম হৈছিল বুলি ভবা হয়। মধ্যপ্ৰদেশত মাচক গোপালজী গুৰুৱে প্ৰতিস্থা কৰাই দিছিল বুলি কোৱা হয়। আন এটা বিশ্বাসমতে ১৮ আৰু ১৯ শতিকাত মাৰাঠা বাহিনীৰ লগত মধ্য ভাৰতলৈ অহা টুৰা কালাগী যাত্ৰাদল পৰা নতুন কাহিনী, সাজ-পোছাক, গায়ন-বায়ন আৰু নৃত্যৰে ভৰা মঞ্চ পৰিবেশনলৈ বিকশিত হৈ মাচৰ উৎপত্তি হোৱা বুলি ভবা হয়।

সংগীত

সংগীত হৈছে মাচৰ পৰিবেশনৰ এটা মূল উপাদান। মঞ্চস্থ কৰা ঋতু বা উপলক্ষ্যটোক প্ৰতিফলিত কৰিবলৈ সংগীতৰ শব্দ আৰু সুৰৰ সৈতে হিন্দুস্তানী শাস্ত্ৰীয় ৰাগৰ ব্যৱহাৰ কৰা হয়। মাচৰ সংগীতৰ সৈতে সাধাৰণতে সাৰংগী, হাৰমনিয়াম আৰু ঢোল সংগত কৰা হয়।

পৰিৱেশন

মাচক ১৯ শতিকাৰ ধৰ্মীয় বিকাশৰ দ্বাৰা গঢ় লৈ উঠা পুৰণি পৰম্পৰা বুলি ভবা হয়। প্ৰথমে হোলী উৎসৱৰ সৈতে জড়িত হ’লেও বৰ্তমান বহু অনুষ্ঠানত ইয়াক পৰিবেশন কৰা হয়। ই ভ্ৰাম্যমাণ থিয়েটাৰৰে এটা ৰূপ হ’লেও ইয়াত অভিনয়ক কম গুৰুত্ব দিয়া হয় আৰু নাটকখনত গীত-নৃত্যৰ জৰিয়তে বিষয়বস্তুৰ উপস্থাপন কৰা হয়। নাটকৰ পটভূমি পৰ্দাত প্ৰদৰ্শন কৰা হয় আৰু নৃত্যশিল্পীসকলে সাধাৰণতে গায়ক হিচাপে নিজকে উপস্থাপন কৰে। মাচ হৈছে একপ্ৰকাৰৰ গীতি নৃত্য-নাটিকা, য’ত মাজে মাজে সংলাপৰ ব্যৱহাৰ কৰা হয়।

মঞ্চত পৰিবেশন কৰা হয় বাবে এই অনুষ্ঠানে মাচ নাম পাইছে। পৰম্পৰাগতভাৱে সকলো ভূমিকাত কেৱল পুৰুষেহে অভিনয় কৰিছিল, নাৰী চৰিত্ৰও পুৰুষেই মহিলাৰ পোছাক পিন্ধি উপস্থাপন কৰিছিল। যিহেতু গায়ন মাচৰ এক অবিচ্ছেদ্য উপাদান, সেয়ে শিল্পীসকলৰ কণ্ঠৰ ওপৰত অধিক গুৰুত্ব প্ৰদান কৰা হয়। পৰিবেশনসমূহ ভিষ্টি ৰাগেৰে আৰম্ভ হয় আৰু তাৰ পিছত বাদ্যৰ মাধ্যমেৰে নৃত্যৰ শৃংখলালৈ আগবাঢ়ি যায়। অনুষ্ঠানসমূহ সূৰ্যাস্তৰ বহু পিছত আৰম্ভ হয় আৰু দোকমোকালিলৈকে চলি থাকে।

তথ্য সংগ্ৰহ

শ্ৰেণী:লোক-নৃত্য
এছ নৰ্মদা

এছ নৰ্মদা (; ২২ ছেপ্টেম্বৰ ১৯৪২ – ৩০ মাৰ্চ ২০০৭) জনপ্ৰিয়ভাৱে তেওঁ গুৰু নৰ্মদা নামেৰে পৰিচিত। নৰ্মদা কৰ্ণাটকৰ এগৰাকী ভাৰতনাট্যমৰ প্ৰতিপাদক আৰু গুৰু আছিল। তেওঁ সংগীত নাটক একাডেমী বঁটা, কৰ্ণাটক সংগীত নৃত্য একাডেমী বঁটা, ৰাজ্যোৎসৱ প্ৰশস্তি আৰু শান্তলা নাট্যশ্ৰী বঁটাকে ধৰি কেইবাটাও বঁটাৰে সন্মানিত হৈছে।

জীৱনী

১৯৪২ চনৰ ২২ ছেপ্টেম্বৰত কৰ্ণাটকৰ বাংগালুৰুত এছ নৰ্মাদাই জন্মগ্ৰহণ কৰিছিল। তেওঁ ভি.এছ.কৌশিকৰ পৰা নৃত্যৰ বুনিয়াদী প্ৰশিক্ষণ লাভ কৰে। কে পি কিট্টপ্পা পিল্লাইৰ এগৰাকী বিশিষ্ট শিষ্যা হিচাপে তেওঁ দুটা দশকৰো অধিক সময় তেওঁৰ তত্বাৱধানত ভৰতনাট্যমৰ তাঞ্জাৱুৰ শৈলীৰ অনুশীলন কৰিছিল।

ভাৰতনাট্যমৰ এগৰাকী উৎকৃষ্ট গুৰু নৰ্মদাই ১৯৭৮ চনত বাংগালুৰুত মাতৃৰ স্মৃতিত শকুন্তলা নৃত্য বিদ্যালয় আৰম্ভ কৰিছিল, য’ত বহুতো ৰাষ্ট্ৰীয় স্বীকৃতিপ্ৰাপ্ত নৃত্যশিল্পীক প্ৰশিক্ষণ দিছে। তেওঁৰ শিষ্যসকলৰ ভিতৰত লক্ষ্মী গোপালস্বামী, মঞ্জু ভাৰ্গৱী, সত্যনাৰায়ণ ৰাজু, নিৰুপমা ৰাজেন্দ্ৰ, মালতী আয়েংগাৰ, প্ৰবীণ আৰু অনুৰাধা বিক্ৰান্ত আছে।

২০০৭ চনৰ ৩০ মাৰ্চত বাংগালুৰুত হৃদৰোগত আক্ৰান্ত হৈ ৬৪ বছৰ বয়সত নৰ্মদাৰ মৃত্যু হয়।

সন্মান

২০০৬: সংগীত নাটক একাডেমী বঁটা (ভাৰতনাট্যম)।

তথ্য সংগ্ৰহ

শ্ৰেণী:ভাৰতীয় নৃত্যশিল্পী
শ্ৰেণী:সংগীত নাটক একাডেমী বঁটা বিজয়ী
ফৈজা দৰ্খানী

ফৈজা দৰ্খানী (, জন্ম-প্ৰায় ১৯৯২) এগৰাকী আফগান পৰিৱেশবিদ, মহিলা অধিকাৰ কৰ্মী আৰু শিক্ষাবিদ। ২০২১ চনত তেওঁ বিবিচিৰ ১০০ গৰাকী মহিলা তালিকাৰ অংশ আছিল, য'ত বিশ্বৰ আটাইতকৈ প্ৰেৰণাদায়ক আৰু প্ৰভাৱশালী মহিলাসকলক অন্তৰ্ভুক্ত কৰা হৈছে। আফগানিস্তানৰ ভিতৰত জলবায়ু পৰিৱৰ্তনৰ কেইগৰাকীমান পণ্ডিতৰ ভিতৰত দৰখানী অন্যতম।

তথ্যসূত্ৰ

শ্ৰেণী:আফগান মহিলা সমাজকৰ্মী
শ্ৰেণী:সমাজকৰ্মী
হাইছিছ

হাইছিছ (HySIS) হৈছে ভাৰতীয় হাইপাৰ স্পেকট্ৰেল ইমেজিং উপগ্ৰহ। ইয়াক ইছৰোৱে ২৯ নৱেম্বৰ ২০১৮ চনত মহাকাশলৈ উৎক্ষেপণ কৰে। ইয়াক ইছৰোৱে নিৰ্মাণ কৰি উলিয়াই

ক্ষমতা

তথ্য সংগ্ৰহ

শ্ৰেণী:কৃত্ৰিম উপগ্ৰহ
নেহৰু ব্ৰিগেড

নেহৰু ব্ৰিগেড অথবা চতুৰ্থ গেৰিলা ৰেজিমেণ্ট আছিল ভাৰতীয় ৰাষ্ট্ৰীয় সেনাৰ এটা গোট৷ তেওঁলোকে প্ৰথমটো ভাৰতীয় ৰাষ্ট্ৰীয় সেনাৰ এটা অংশ গঠন কৰিছিল আৰু পৰৱৰ্তী সময়ত সুভাষ চন্দ্ৰ বসুৰ অধীনত সেনাৰ পুনুৰুত্থানৰ পৰত গোটৰ বাকী অংশ গঠিত হৈছিল৷

এই গোটটোৱে ভাৰতীয় ৰাষ্ট্ৰীয় সেনাৰ ইম্ফলৰ অভিযানত অংশ লোৱা নাছিল আৰু পৰৱৰ্তী সময়ত অৰ্থাৎ ১৯৪৪ চনত গুৰুবক্স সিং ধিলনৰ অধীনলৈ তেওঁলোকক স্থানান্তৰিত কৰা হৈছিল৷ ইৰাৱৰী অতিক্ৰমণ আৰু পোপা পাহাৰৰ যুদ্ধত তেওঁলোকে কমনৱেলথ সেনাৰ বিৰুদ্ধে যুঁজ দিছিল৷

তথ্যসূত্ৰ

শ্ৰেণী:ভাৰতীয় সেনাবাহিনী
মহাৰথী (উপন্যাস)

মহাৰথী , চন্দ্ৰপ্ৰসাদ শ‍ইকীয়াৰ দ্বাৰা ৰচিত এখন উপন্যাস য’ত মহাভাৰতৰ কৰ্ণ এক বিশাল প্ৰতিভাসম্পন্ন মহাপ্ৰাণ চৰিত্ৰৰ আলোকসন্ধানী বিশ্লেষণ কৰা হৈছে। প্ৰথম প্ৰকাশ ১৯৯২ চন। সাহিত্য অকাডেমী বঁটা লাভকৰে ১৯৯৫ চনত।

উদ্ধৃতি সমূহ

উদ্দেশ্য যদি অপাৰ্থিৱ হয়, মন যদি শিলৰ ৰেখাৰ দৰে দৃঢ় হয়, তেনে হলে শৰীৰৰ ওপৰত কৰা হাজাৰ আঘাতেও আত্মা আৰু মনক স্পৰ্শ নকৰে। শৰীৰৰ ওপৰত অত্যাচাৰ যিমানে বেছি হব, সিমানে মনৰ শক্তিয়ে উত্তৰণৰ পথত গতি কৰিব।

কথিত আছে যে- কীট আৰু পতঙ্গই কাৰো বাধা নামানি তাৰ নিৰ্দিষ্ট বিন্দুত হাজিৰ হবগৈয়েই, আন কাৰো বাধা নেপালে, তাৰ নিজস্ব বাসনা চৰিতাৰ্থ নকৰাকৈ কেতিয়াও নেথাকে।

কোনো এক বন্য পশুক দুদিন মান কাষৰ পৰা নিৰীক্ষণ কৰি, তাৰ নিজস্ব চৰিত্ৰক পৰম সহানুভূতিৰে আয়ত্ব কৰাৰ পিছতহে তুমি তাক হত্যা কৰিব পাৰিবা। নহ’লে তুমি যিকোনো এক সাধাৰণ ব্যাধত পৰিণত হ’বা । তুমি চিকাৰী হিচাপে আনক চমক খুৱাব পাৰিলেও, নিষাদ হিচাপে তোমাৰ খ্যাতি সৰ্বত্ৰ বিয়পি নপৰিব।

এই আকাশ, এই সূৰ্য, এই ঝৰণাৰ সূঁতি, এই পৰ্ব্বত, এই বতাহ- এই আটাই বোৰেই সৃষ্টি কৰিছে এক অপাৰ্থিৱ সমন্বয়ৰ, যি মৃত্যুহীন, মানুহৰ সীমাবদ্ধতাই যাক স্পৰ্শ নকৰে। এই অনন্ত সনাতন অসীমতাৰ তুলনাত মানুহ যে কিমান তুচ্ছ! অথচ সেই মানুহৰে কি অহঙ্কাৰ, কি স্বাৰ্থপৰতা! মানুহে মানুহক মানুহ হিচাপে জ্ঞান নকৰি কৰে জাতি হিচাপে, কুল হিচাপে, বৰ্ণ, গোত্ৰৰূপে।

মানুহে যেতিয়া এটা ডাঙৰ দোষ কৰে, তাৰ বাবে সি শাস্তি পাবৰ বাবে, অপমানিত হ’বৰ বাবে, অথবা অনুতপ্ত হ’বৰ বাবে মনে মনে গোপনে প্ৰতি মুহূৰ্ততে সাজু হৈ থাকে বুলি মোৰ এক বদ্ধমূল ধাৰণা অছে।

যৌৱনত অস্ত্ৰ শিক্ষা, শাৰীৰিক ব্যায়াম আদিৰ লগতে নাৰীক মোহন কৰিব পৰাও হল অটুট স্বাস্থ্যৰ এক ডাঙৰ উদ্দেশ্য।

অন্যৰ পৰম দুখৰ সমব্যথী হোৱাই হল অন্যৰ মনত সান্তনা দিয়াৰ উৎকৃষ্ট উপায়।

এক মহৎ আদৰ্শ অথবা উদ্দেশ্যৰ লগত মনৰ যদি একান্ত বোধ নিবিড় হয়, তেতিয়া শৰীৰৰ ওপৰত বৰ্ষিত অবিৰত শাস্তি সম্পূৰ্ণ ভাবে অতিক্ৰমি মানুহে মনৰ শান্তিত স্বৰ্গৰাজ্যত বাস কৰিব পাৰে।

উৎস
চৰী নৃত্য

চৰী নৃত্য ভাৰতৰ ৰাজস্থান ৰাজ্যৰ এক পৰম্পৰাগত লোকনৃত্য। ৰাজস্থানৰ বাঞ্জাৰা জনগোষ্ঠীৰ মাজত এই নৃত্য প্ৰচলিত। চৰী নৃত্য একপ্ৰকাৰৰ মহিলাসকলৰ দলীয় নৃত্য। এই নৃত্য ঘাইকৈ ৰাজস্থানৰ আজমেৰ আৰু কিষাণগড়ৰ অঞ্চলত অধিক প্ৰচলিত। কিষাণগড় আৰু আজমেৰৰ গুজ্জৰ আৰু চাইনী সম্প্ৰদায় সকলৰ চৰী নৃত্য সমগ্ৰ ৰাজস্থানত জনাজাত। এই নৃত্য সাধাৰণতে বিবাহ উদযাপন, পুত্ৰ সন্তানৰ জন্ম আৰু মঙ্গলময় উৎসৱত পৰিৱেশন কৰা হয়। ফালকু বাঈ চৰী নৃত্যৰ এগৰাকী বিখ্যাত নৃত্যশিল্পী।

উৎপত্তি

ৰাজস্থানৰ এক বৃহৎ অংশ থৰ মৰুভূমিৰে আৱৰা। মৰুভূমি অঞ্চলৰ বাবে ইয়াত পানীৰ নাটনি দেখা যায়। প্ৰত্যেকদিনা মহিলাসকলে তেওঁলোকৰ পৰিয়ালৰ বাবে প্ৰয়োজনীয় পানী সংগ্ৰহ কৰিবলৈ বহু মাইল খোজ কাঢ়ে। তেওঁলোকে তেওঁলোকৰ দৈনিক পানী চৰী নামৰ এক গধুৰ পাত্ৰত সংগ্ৰহ কৰে। চৰী নৃত্যৱে পানী সংগ্ৰহৰ এই জীৱনজোৰা ৰীতি-নীতি উদযাপন কৰে। প্ৰথমতে এই নৃত্য কেৱল অঘৰী বাঞ্জাৰা জনগোষ্ঠীৰ মাজত প্ৰচলিত আছিল।

পোছাক আৰু অলংকাৰ

চৰী নৃত্যত মহিলা সকলে পৰম্পৰাগত সাজ-পৰা আৰু অলংকাৰ পৰিধান কৰে। সাধাৰণতে উজ্জ্বল ৰং যেনে ৰঙা, কমলা, হালধীয়া, নীলা আদি ৰঙৰ ব্লাউজ, ঘাগ্ৰা বা লেহেংগা আৰু ওৰণি বা চুৰ্ণী ইয়াৰ মুখ্য সাজ। ইয়াৰ লগতে পোছাকৰ কাপোৰত পৰম্পৰাগত এম্ব্ৰইডাৰী দেখা যায়। এম্ব্ৰইডাৰী সমূহত বিভিন্ন প্ৰকাৰৰ মণি, শামুকৰ খোলা আৰু আইনা ব্যৱহাৰ কৰা হয়। নৃত্যশিল্পীসকলে হান্সলি, টিমনিয়া, মগৰী, পুঞ্চি, বাংদি, গজৰা, বাজুবন্ধ, কাৰ্লি, কংকা আৰু নৱৰ নামৰ পৰম্পৰাগত ৰাজস্থানী অলংকাৰ পিন্ধে।

বাদ্যযন্ত্ৰ

নাগাৰা, ঢোলক, ঢোল, হাৰমনিয়াম, থালি আৰু বাংকীয়া সাধাৰণতে চৰী নৃত্যৰ সময়ত বজোৱা হয়। বাংকীয়া চাৰী নৃত্যৰ মূল বাদ্য। ই নিপুণ হাতত এক শক্তিশালী, ভয়ংকৰ শব্দ প্ৰস্তুত কৰে। ইয়াৰ বাবে শৈশৱৰ পৰা কঠিন অনুশীলনৰ প্ৰয়োজন। এই নৃত্য নিশাৰ অন্ধকাৰত অতি সুন্দৰ দৃশ্য হিচাপে দেখা যায় কৰে। নৃত্য মঞ্চৰ চাৰিওফালে শাৰীবদ্ধ লাইটবোৰে ইয়াক অধিক আকৰ্ষণীয় কৰি তোলে। নৃত্যক অধিক আকৰ্ষণীয় কৰি তুলিবলৈ নৃত্যশিল্পীসকলে মজিয়াৰ চাৰিওফালে ঘূৰি ফুৰাৰ লগে লগে জুইৰ পোহৰৰ আৰ্হিৰ ৰেখা সৃষ্টি কৰা হয়।

তথ্য উৎস

শ্ৰেণী:ভাৰতৰ নৃত্য
অঘৰী আত্মাৰ কাহিনী

অঘৰী আত্মাৰ কাহিনী উপন্যাসখনৰ ঔপন্যাসিক চৈয়দ আব্দুল মালিক।

চৰিত্ৰসমূহ

নিৰঞ্জন খাউণ্ড,
অপৰাজিতা,
শশাংক,
ছায়া,
মৃগাংক,
কণক,
অপৰা,
মন্মথ চৌধুৰী,
হেমিদুৰ আদি।

তথ্য সংগ্ৰহ

বাহ্যিক সংযোগ

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
শ্ৰেণী:সাহিত্য অকাডেমি বঁটা প্ৰাপ্ত অসমীয়া গ্ৰন্থ
শামুক

শামুক হৈছে মোলাস্কা (mollusca) প্ৰজাতিৰ এবিধ কোমল দেহী প্ৰাণী। এই প্ৰাণী বিধ গ্যাষ্ট্ৰোপোডা (Gastropoda) শ্ৰেণীৰ অন্তৰ্ভুক্ত। শামুকবোৰ সাধাৰণতে এটা কঠিন খোলাৰ মাজত সোমাই থাকে। সাধাণতে শামুক বুলিলে স্থলচৰ, সামুদ্ৰিক আৰু মিঠাপানীৰ শামুককে বুজায়।

মৰুভূমি, নদ-নদী, বদ্ধজলাশয়, জলাশয়, নলা, খাল, বিল, সমুদ্ৰ উপকূলসহ অনেক স্থানত শামুক দেখা যায়। স্থলচৰ শামুকৰ বেছি ভাগেই মানুহৰ দ্বাৰা পৰিচিত। এই সমূহ শামুক, শামুক জগত খনৰ ভিতৰতে সংখ্যা লঘু। আনহাতে সংখ্যা আৰু বৈচিত্ৰ্যৰ দিশৰ পৰা চাবলৈ গ'লে সামুদ্ৰিক শামুক প্ৰচুৰ পৰিমাণে উপলবদ্ধ। বেছিভাগ শামুকেই তৃণভোজী; অৱশ্যে কিছু সামুদ্ৰিক শামুকৰ প্ৰজাতি সৰ্বভক্ষী অথবা মাংসভোজী।

শামুকৰ বহুতো মানৱীয় প্ৰাসংগিকতা আছে। প্ৰধানতঃ খাদ্য আৰু ৰোগ প্ৰসমনৰ কাৰণে, খেতিয়কে কীট-পতঙ্গ ভক্ষণৰ বাবে শামুক ব্যৱহাৰ কৰাৰ উপৰিও, সমুদ্ৰিক শামুকৰ খোলাৰে বিভিন্ন সৌন্দৰ্য্য বৰ্ধক সামগ্ৰী তৈয়াৰ কৰা হয়, গহনা আদি প্ৰস্তুত কৰা হয়।

কিছুমান শামুকে হাওঁফাওঁৰ সহায়ত উশাহ-নিশাহ লয়। এইবোৰক পালমোনাটা বুলি কোৱা হয়। অন্য কিছুমান প্ৰজাতিৰ শামুকে দেহত থকা ফুলৰ সহায়ত শ্বাস-প্ৰশ্বাস লয়, আৰু এইবোৰ প্যাৰাফিলেটিক দলৰ অন্তৰ্ভুক্ত। স্থলচৰ শামুকৰ মূৰত দুযোৰ কৰ্ষিকা থাকে। প্ৰয়োজনত শামুকে এই কৰ্ষিকা যোৰৰে শুঙিব পাৰে বহু সময়ত শামুকে এই কৰ্ষিকাযোৰ সংকুচিত কৰি ৰাখে। কৰ্ষিকাত এযোৰ চকু থাকে। জলজ শামুকৰ এযোৰ অনুপযোগী কৰ্ষিকা থাকে যাৰ ভিতৰ ফালে চকু থাকে। শামুকৰ খোলাটো স্পাইৰেল আকাৰৰ।

খাদ্য

শামুকে সাধাৰণতে ৰাতি খাদ্য গ্ৰহণ কৰে। ইহঁতে মূলত গেলা-পঁচা জৈৱিক আহাৰ গ্ৰহণ কৰা দেখা যায়। খাদ্যৰ তালিকাত ভেঁকুৰ, লাইকেন, মচ্, পোক-পতংগ, জন্তুৰ মঙহ আদি প্ৰধান। কিছুমান শামুকে আনকি অন্য শামুকো খাদ্য হিচাপে গ্ৰহণ কৰে।

জৈৱ বৈচিত্ৰ অনুসৰি প্ৰকাৰ

স্থলচৰ শামুক
পানী শামুক

তথ্য সংগ্ৰহ

শ্ৰেণী:অমেৰুদণ্ডী প্ৰাণী
হাইলেটছ

হাইলাটেছ হৈছে চাইপ্ৰাছ দ্বীপত পূজিত এক দেৱতা, যাক পাছত গ্ৰীক দেৱতা
এপ'ল'ৰ সৈতে তুলনা কৰা হৈছিল। তেওঁৰ নাম সম্ভৱত ὑλακτέω [ʰylaktéō] "ভোকোনি" বা ὕλη [ʰýlē] "অৰণ্য" শব্দৰ পৰা উদ্ভৱ হৈছিল।
এক গুৰুত্বপূৰ্ণ মন্দিৰ কুৰিয়নত অৱস্থিত।

এপ'ল' হাইলাটেছৰ মন্দিৰ

এই মন্দিৰ কুৰিয়নৰ প্ৰাচীন নগৰৰ পৰা প্ৰায় ২.৫ কিল'মিটাৰ পশ্চিমে পাফোছলৈ যোৱা ৰাস্তাৰ কাষত অৱস্থিত। ই প্ৰাচীন চাইপ্ৰাছৰ অন্যতম মুখ্য ধৰ্মীয় কেন্দ্ৰ আছিল, য'ত এপ'ল'ক অৰণ্যৰ দেৱতা ৰূপে পূজা কৰা হৈছিল। এনে অনুমান কৰা হয় যে, এই স্থানত এপ'ল'-ৰ উপাসনা খ্ৰীষ্টপূৰ্ব অষ্টম শতিকাৰ পৰা আৰম্ভ হৈছিল আৰু খ্ৰীষ্টীয় চতুৰ্থ শতিকালৈকে চলি আছিল। বিভিন্ন সময়ত এই স্থানত বিস্তাৰ আৰু পৰিবৰ্তন কৰা হৈছিল। বৰ্তমান যিবোৰ স্মাৰক দেখা পোৱা যায়, তাৰ অধিকাংশ খ্ৰীষ্টীয় প্ৰথম শতিকাৰ পুনৰ্নিমাণৰ অংশ। এই স্থানটো এখন দেৱালৰ সৈতে বেষ্টিত, য'ত কুৰিয়ন গেট আৰু পাফোছ গেটৰ জৰিয়তে প্ৰৱেশ কৰা যাইছিল।
প্ৰাৰম্ভিক অৱস্থাত, এই স্থানত এক মন্দিৰ আছিল, যাৰ অৱশেষ বৰ্তমানৰ মন্দিৰৰ ভিত্তিত বিদ্যমান; এটা বৃত্তীয় স্মাৰক আছিল, যি সম্ভৱত পূজাৰীসকলৰ গীতে-নৃত্যৰ বাবে ব্যৱহৃত হৈছিল; আৰু এটা আনুষ্ঠানিক আৰ্কেইক বেদী আৰু পৰিসৰ আছিল। ৰোমান যুগত, এই স্থানটো দক্ষিণ আৰু উত্তৰ অংশ যোগে বিস্তাৰ কৰা হৈছিল, যি হয়তো ভেটি প্ৰদৰ্শনৰ বা দৰ্শনাৰ্থীৰ আবাসনস্বৰূপে ব্যৱহৃত হৈছিল। মন্দিৰত খ্ৰীষ্টপূৰ্ব পঞ্চম শতিকাৰ পৰা ৰোমান যুগলৈকে সংগৃহীত টেৰাকোটা মূৰ্তি আৰু মাটিৰ পাত্ৰ এক ভেটি কূপত সঞ্চিত কৰা হৈছিল।
দক্ষিণৰ পৰা উত্তৰলৈ গৈ থকা এখন দীঘল পথ এপ'ল' হাইলাটেছৰ মন্দিৰলৈ গৈছে, যি হয়তো আৰ্কেইক যুগৰ ধ্বংসাৱশেষৰ ওপৰত খ্ৰীষ্টপূৰ্ব শাস্ত্ৰীয় যুগৰ শেষ বা হেলেনিষ্টিক যুগৰ আৰম্ভণিতে নিৰ্মাণ কৰা হৈছিল। খ্ৰীষ্টীয় প্ৰথম শতিকাত এই মন্দিৰ নতুন স্থাপত্যশৈলীত পুনৰ্নিমাণ কৰা হৈছিল, য'ত নাবাটিয়ান স্তম্ভ ব্যৱহাৰ কৰা হৈছিল। মন্দিৰৰ দক্ষিণে এক সৰু ভবন আছিল, যিটো হয়তো পূজাৰীৰ বাসস্থান আছিল।
বাহিৰৰ পূব-পাৰ্শ্বত পালায়েষ্ট্ৰা আছিল, য'ত ক্ৰীড়াবিদসকলে ব্যায়াম আৰু খেল-ধেমালি কৰিছিল, লগতে স্নানাগাৰো আছিল।

সাহিত্য

Buitron, Diana; Birge, Darice. "Sanctuary of Apollo Hylates, Kourion, 1980. Excavations; the Cult". In: American Journal of Archaeology, vol 85.2, Boston 1981. pp.  187–188.
Buitron-Oliver, Diana et al., The sanctuary of Apollo Hylates at Kourion. Excavations in the Archaic precinct. Studies in Mediterranean Archaeology 109, 1996. .
Glover, Stephen C. "Sanctuaries of Apollo Hylates at Dhrymou and Chytroi". In: American Journal of Archaeology, Band 86.2, Boston: 1982. pp.  265–266.
Hollinshead, Mary B. "Review: "The Sanctuary of Apollo Hylates at Kourion, edited by David Soren"". In: American Journal of Archaeology Band 93.4, Boston: 1989. pp. 623–624.

Senff, Reinhard. "Kurion". In: Hubert Cancik, Helmuth Schneider u. Manfred Landfester (Hrsgg.). Der Neue Pauly Vol. 6 Iul–Lee, Stuttgart 1999.
Sinos, S. The Temple of Apollo Hylates at Kourion and the Restoration of its south-west corner. Athens: 1990.
Soren, D. The Sanctuary of Apollo Hylates at Kourion. Tucson: 1987.

তথ্যসূত্ৰ

শ্ৰেণী:পৌৰাণিক কথা
শ্ৰেণী:ধৰ্ম
শ্ৰেণী:লোকগাথা
লোকগাথা
মাহ প্ৰসাদ

]]ত ভকতসকলক দিয়া এবিধ মাহ-প্ৰসাদ। পৰম্পৰাগতভাৱে কলপাত নাইবা কলৰ দোন প্ৰভৃতি বস্তু মাহ প্ৰসাদ দিয়া পাত্ৰ হিচাপে ব্যৱহাৰ কৰা হয়। এই চিত্ৰত এনে এখন কলপাত পাত্ৰ হিছাপে দিয়া দেখা গৈছে।

মাহ-প্ৰসাদ অসমৰ মহাপুৰুষীয়া নামধৰ্মৰ নামঘৰ আৰু আৰু আন কীৰ্তন-প্ৰসংগসমূহত ভগৱানক উদ্দেশ্যি নিবেদন কৰা নৈবেদ্য৷ প্ৰসাদ মানে অনুগ্ৰহ, কৃপা, প্ৰসন্নতা আদি৷ বিষ্ণু নিৱেদিত দ্ৰব্য বা গুৰুজনাৰ ভুক্তাৱশিষ্টকে প্ৰসাদ বোলে৷ ভগৱন্তৰ প্ৰীতিৰ উদ্দেশ্যে তেওঁৰ গ্ৰহণযোগ্য ফল-মূলাদি বা আঞ্চলিকভাৱে উৎপন্ন নিবেদনযোগ্য দ্ৰব্য নিবেদন কৰিলে সিয়েই প্ৰসাদত পৰিণত হয়৷ অসমৰ সত্ৰসমূহত স্থানীয়ভাৱে উৎপন্ন মগুমাহ, চাউল, বুটমাহ, নাৰিকল, আদা, কল আদি একত্ৰিকৰণ কৰি নিবেদন কৰিলে সিয়েই নৈবেদ্য বা প্ৰসাদ হয়৷ ভাৰতৰ আন ঠাইত নৈবেদ্যৰ সামগ্ৰী বেলেগ বেলেগ৷ অসমত স্থানীয়ভাৱে মগুমাহ উৎপন্ন হয়৷ সেয়ে, প্ৰসাদত মগুমাহক মুখ্য উপকৰণ হিচাপে লোৱা হয় আৰু সেয়ে ইয়াৰ নাম মাহ-প্ৰসাদ বা ঠাইভেদে মাহ-চাউল৷ শংকৰদেৱে স্থাপন কৰা সত্ৰত স্থানীয়ভাৱে উৎপন্ন হোৱা মাহ-কল আদি প্ৰসাদৰূপে শিষ্যক যোগান ধৰি ইয়াক পুষ্টিকাৰক দ্ৰব্যলৈ ৰূপান্তৰিত কৰিছিল৷ ফলা বা গোটা মগুমাহ পানীত তিয়াই কোমল কৰি, ভালদৰে ধুই, প্ৰায়ে সেইধৰণে কোমল কৰা কেঁচা বুটৰ লগত মিহলাই মাহ-প্ৰসাদ তৈয়াৰ কৰা হয়। নৈবেদ্য হিচাপে উৎসৰ্গা কৰাৰ সময়ত অলপ ভিজোৱা চাউলো কাষত দিয়াৰ নিয়ম আছে যদিও নিমখ মিহলোৱা নহয়। পাচত প্ৰসাদ হিচাপে ভকতৰ মাজত বিতৰণ কৰাৰ সময়ত জুঁতিৰ বাবে প্ৰয়োজনীয় নিমখ, সৰু সৰু টুকুৰা কৰা আদা আৰু নাৰিকল মিহলাই দিয়া হয়। সাধাৰণতে কলপাতত এই মাহ প্ৰসাদৰ লগত কল, কুঁহিয়াৰ,কমলা, আপেল, ৰবাব টেঙা আদি বিভিন্ন ঋতুফলো দিয়া দেখা যায়।

পুষ্টিগুণ

মাহ-প্ৰসাদত যথেষ্ট পুষ্টিগুণ আছে৷ মাহপ্ৰসাদৰ প্ৰধান উপকৰণ বুট, মগু আৰু নাৰিকলত প্ৰোটিন, কেলচিয়াম, আইৰণ, ফচফৰাচ আৰু ভিটামিন ’এ’ থাকে৷ এই আটাইকেইবিধ উপকৰণৰ পৰা পোৱা এইবোৰ পুষ্টি দ্ৰব্যই শৰীৰ সুস্থ কৰি ৰাখে৷ আন আন উপকৰণ, যেনে, কল, আপেল, টিঁয়হ, মধুৰীআম, কুঁহিয়াৰ আদিত থকা পানী আৰু ভিটামিন ’চি’য়ে শৰীৰৰ আইৰণ আহৰণত সহায় কৰাৰ উপৰি শৰীৰৰ ’কলাজেন’ কোষৰ বাবেও ই উপকাৰী৷ প্ৰসাদৰ সকলো উপাদানত বিভিন্ন মাত্ৰাত ভিটামিন ’বি’ পোৱা যায়; যাক শৰীৰে খাদ্যৰ জৰিয়তে সংগ্ৰহ কৰি লয়৷ অন্যান্য ফল-মূলবোৰতো বিভিন্ন খাদ্যপ্ৰাণ মজুত থকাত ই উপভোক্তাৰ বাবে যথেষ্ট উপকাৰী হিচাপে পৰিগণিত হৈছে৷ আনকি, প্ৰসাদত ব্যৱহৃত নিমখো মানৱ শৰীৰৰ বাবে অতি আৱশ্যকীয় উপাদান৷

তথ্যসূত্ৰ

শ্ৰেণী:নৱবৈষ্ণৱ ধৰ্ম
কনুৱা

কনুৱা (, বৈজ্ঞানিক নাম-Ciconia episcopus) এবিধ ডাঙৰ আকাৰৰ জলচৰ চৰাইৰ প্ৰজাতি৷

বিৱৰণ

কনুৱাৰ দেহৰ আকাৰ ডাঙৰ; ইয়াৰ উচ্চতা প্ৰায় ৮৫ ছে:মি:৷ ইয়াৰ দেহটো জিলিকি থকা ক'লা বৰণৰ, ডিঙি বগা আৰু দেহৰ পেট অংশ বগা বৰণৰ হোৱা দেখা যায়৷ ইয়াৰ দেহৰ ওপৰৰ অংশ জিলিকা সেউজীয়া বৰণৰ, নুকু তথা পেট অংশত বেঙুনীয়াৰো পৰশ আছে৷ কনুৱাৰ ঠেং দীঘল আৰু ৰঙচুৱা৷ ঠোঁট ক'লা হোৱা দেখা যায়৷ মতা-মাইকী উভয়ৰে বাহ্যিক গঠন একে হয়৷ পোৱালি কনুৱা পূৰ্ণবয়স্ক চৰাইতকৈ শেঁতা পৰা বৰণৰ হোৱা দেখা যায়৷

টেক্স'নমি

কনুৱাৰ বৰ্তমানলৈকে তিনিটা উপ-প্ৰজাতি দেখা গৈছে -
C. e. microscelis-আফ্ৰিকাত দেখা পোৱা যায়৷
C. e. episcopus-এছিয়া মহাদেশত বিস্তৃত৷
C. e. neglecta-ইণ্ডোনেছিয়াত পোৱা যায়৷

বিতৰণ

কনুৱা বহুলভাৱে বিস্তৃত জলচৰ চৰাইৰ প্ৰজাতি৷ ইয়াক প্ৰধানকৈ এছিয়াৰ ভাৰত, ইণ্ডোনেছিয়া আদিত আৰু আফ্ৰিকা মহাদেশতো দেখিবলৈ পোৱা যায়৷

বাসস্থান

কনুৱাই সাধাৰণতে জলাশয়সমূহত বাস কৰে৷

আচৰণ

খাদ্য

ই জোপলৈ থাকি খাদ্যৰ চিকাৰ কৰে৷ বিভিন্ন উভচৰ প্ৰাণী, সৰীসৃপ, পোক-পতংগ আদি ইয়াৰ প্ৰধান খাদ্য৷

প্ৰজনন

ই জলাশয়ৰ পাৰৰ গছত ডালিৰে বাহ সাজে৷ এবাৰত ২-৫ টাকৈ কণী পাৰে৷

তথ্যসূত্ৰ

Birds of The Gambia by Barlow, Wacher and Disley, ISBN 1-873403-32-1
Birds of India by Grimmett, Inskipp and Inskipp, ISBN 0-691-04910-6

আলোকচিত্ৰৰ ভঁৰাল

বাহ্যিক সংযোগ

BirdLife Species Factsheet
Woolly-necked Stork videos, photos & sounds on the Internet Bird Collection
Woolly-necked Stork - Species text in The Atlas of Southern African Birds.

শ্ৰেণী:সাৰেং
শ্ৰেণী:জীৱবিজ্ঞান
শ্ৰেণী:অসমৰ চৰাই
গোলাপ

গোলাপ এক প্ৰকাৰ সুপৰিচিত ফুল যি আধুনিক মানুহৰ বাবে সৌন্দৰ্যৰ প্ৰতীক আৰু ভালপোৱাৰ প্ৰতীক হিচাপে সমাদৃত। গোলাপক ফুলৰ ৰাণী বোলা হয়। Rosaceae পৰিয়ালৰ Rosa গণৰ এক প্ৰকাৰৰ গুল্ম জাতীয় গছত গোলাপ ফুল ফুলে। প্ৰায় ১০০ প্ৰজাতিৰ বিভিন্ন বৰ্ণৰ গোলাপ ফুল আছে। গোলাপৰ পাহিৰ গঠন আৰু বিন্যাসত এক প্ৰকাৰৰ নান্দনিকতা আছে যি মানুহক আকৃষ্ট কৰে। সুগন্ধী গোলাপৰ ঘ্ৰাণো মানুহৰ প্ৰিয়। আনহাতে গোলাপৰ নিজস্ব কোনো গন্ধ নাই। গন্ধ উৎপাদনৰ কোনো ক্ষমতা গোলাপৰ নাই। অনেক বৰ্ণৰ গোলাপ আছে, যেনে গোলাপী, ৰঙা, হালধীয়া, বগা, সেউজীয়া ইত্যাদি। ইতিমধ্যে "গাৰ্ডেন ৰোজ" নামে বিভিন্ন হাইব্ৰিড গোলাপৰো উৎপাদন কৰা হৈছে। যিবোৰৰ একে লগে একে ফুলৰ পাহিত দুই বা ততোধিক ৰঙ থাকে।

গোলাপ গছৰ কাণ্ডত কাঁইট থাকে। ইয়াৰ পাতৰ কাষতো ক্ষুদ্ৰ কাঁইট থাকে। গোলাপৰ আদি নিবাস এছিয়া মহাদেশ। কিছু প্ৰজাতিৰ আদি বাসস্থান ইউৰোপ, উত্তৰ আমেৰিকা, আৰু উত্তৰপশ্চিম আফ্ৰিকা মহাদেশ। ফুলৰ সৌন্দৰ্য আৰু সুবাসৰ বাবে গোলাপ বিশ্বজুৰি বিখ্যাত।

গোলাপ সমন্ধে ইতিহাস

গ্ৰীক উপকথাত আছে প্ৰেমৰ দেৱী ভেনাছৰ ৰক্তৰ পৰা গোলাপৰ জন্ম। আৰৱ দেশীয় কাহিনীত আছে বগা গোলাপক বুলবুলি চৰায়ে আলিঙ্গন কৰাত বুলবুলি গোলাপৰ কাঁইটত আহত হৈ বুলবুলিৰ ৰক্তৰ পৰা বগা গোলাপৰ পৰা ৰঙা গোলাপৰ জন্ম। হিন্দু পৌৰাণিক কাহিনীত আছে বিষ্ণুয়ে ব্ৰহ্মাক পদ্মই শ্ৰেষ্ঠ ফুল বুলিলত ব্ৰহ্মাই বিষ্ণুক স্বৰ্গলৈ নি তাৰ পাতল ৰঙৰ এটি সুগন্ধি গোলাপ দেখুৱায়। গোলাপ সমন্ধে এই ধৰণৰ অনেক গল্প আছে। যশোৰৰ ঝিকৰগাছাৰ গদখালিত গোলাপৰ খেতি কৰা হয়। গদখালী ফুলৰ ৰাজধানী নামে খ্যাতি লাভ কৰিছে।

বিভিন্ন জাতৰ বিদেশী গোলাপ

১. ৰাণী এলিজাবেথ, ২. ব্লেক প্ৰিন্স, ৩. ইৰান, ৪. মিৰিণ্ডা, ৫. পাপা মিলাঁ, ৬. আইছবাৰ্গ, ৭. ৰোজ গুজাৰ্ড, ৮. বেংগলি, ৯. কুইন এলিজাবেথ, ১০. জুলিয়াছ ৰোজ, ১১. ডাচ গোল্ড, ১২. ছানসিল্ক, ১৩. কিংছ ৰ‌ান্সন, উল্লেখযোগ্য।

বংশবিস্তাৰ

গোলাপৰ বংশ বিস্তাৰৰ বাবে  পৰিস্থিতিভেদে শাখা কলম, দাবা কলম, গুটি কলম আদি প্ৰক্ৰিয়া ব্যৱহাৰ কৰা হয়। নতুন নতুন গোলাপৰ জাত উদ্ভাৱনৰ বাবে বীজ উৎপাদন কৰি তাৰ পৰা পুলি উৎপাদন কৰা হয়।

ভূমি নিৰ্বাচন

গোলাপ ৰোপণৰ বাবে উৰ্বৰ মাটিৰ নিৰ্বাচন কৰা সকলোতকৈ উত্তম। পানী জমা নোহোৱা, ওখ ৰ'দঘাই মাটিত গোলাপ ভালকৈ জন্মে।

চিত্ৰসম্ভাৰ

তথ্য সংগ্ৰহ

বহিঃসংযোগ

গোলাপৰ ছবি

শ্ৰেণী:ফুল
শ্ৰেণী:অসমৰ উদ্ভিদ
জো হ্যে-জু

জো হ্যে-জু (কোৰিয়ান: 조혜주; জন্ম ১৮ এপ্ৰিল, ১৯৯৫) এগৰাকী দক্ষিণ কোৰিয়াৰ অভিনেত্ৰী আৰু মডেল। তেওঁ ২০১৭ চনত ৱেডিং চলচ্চিত্ৰৰ জৰিয়তে অভিনয় জীৱন আৰম্ভ কৰে। তেওঁ ২০১৯ চনৰ ধাৰাবাহিক Search: WWW আৰু ২০২০ চনৰ যৌৱন-ভিত্তিক টেলিভিছন ধাৰাবাহিক এ লাভ ছ' বিউটিফুলত অভিনয়ৰ বাবে বিশেষভাৱে পৰিচিত।

প্ৰাৰম্ভিক জীৱন

হ্যে-জুৰ জন্ম ১৮ এপ্ৰিল, ১৯৯৫ তাৰিখে দক্ষিণ কোৰিয়াত হয়। তেওঁ চুং-আং বিশ্ববিদ্যালয়ৰ পৰা স্নাতক ডিগ্ৰী লাভ কৰে।

কেৰিয়াৰ

২০১৭–বৰ্তমান: মডেলিং আৰু অভিনয় জীৱনৰ আৰম্ভণি

জোয়ে ওয়াইজি এণ্টাৰটেইনমেণ্ট আৰু ওয়াইজি কে-প্লাছৰ অধীনত মডেল হিচাপে আত্মপ্ৰকাশ কৰে। তেওঁ ২০১৭ চনত ৱেডিং চলচ্চিত্ৰৰ জৰিয়তে অভিনয়ত আত্মপ্ৰকাশ কৰে। ২০১৮ চনত তেওঁ ৱেব ধাৰাবাহিক জাষ্ট টু বোৰ্ড-ত বে ইয়-ছুল চৰিত্ৰত মুখ্য ভূমিকাত অভিনয় কৰে। তেওঁ এ-টিন ধাৰাবাহিকতো বিশেষ উপস্থিতি আগবঢ়ায়। ইয়াৰ উপৰিও তেওঁ জাষ্ট ৱান বাইট আৰু জাষ্ট ৱান বাইট ২-ত দ্বিতীয় মুখ্য চৰিত্ৰত অভিনয় কৰে।

তেওঁ বিগ ইছ্যু আৰু হি ইজ চাইকোমেট্ৰিক ধাৰাবাহিকসমূহত বিশেষ উপস্থিতি আগবঢ়ায় আৰু মিছ এণ্ড মিছেছ কপছ চলচ্চিত্ৰতো অভিনয় কৰে। ছাৰ্চ: ডব্লিউডব্লিউডব্লিউ ৰোমান্টিক মেলোড্ৰামাত অভিনয় কৰাৰ পিছত তেওঁৰ জনপ্ৰিয়তা বৃদ্ধি পায়। ২০১৯ চনৰ ৯ জুনত মুক্তিপ্ৰাপ্ত কিম না-ইয়ংৰ “টু বি অনেষ্ট” সংগীত ভিডিঅ’ত তেওঁ মুখ্য চৰিত্ৰত অভিনয় কৰে। পিছত তেওঁ দ্য মেন ষ্টেণ্ডিং নেক্সট চলচ্চিত্ৰ আৰু মেমোৰিষ্ট ধাৰাবাহিকত ইউ ছেউং-হোৰ ভগ্নীৰ চৰিত্ৰত বিশেষ উপস্থিতি আগবঢ়ায়।

ইয়াৰ পিছত ঘোষণা কৰা হয় যে তেওঁ এ লাভ সো বিউটিফুল ধাৰাবাহিকত কাং হা-ইয়ংৰ চৰিত্ৰত অভিনয় কৰিব, য’ত কিম ইয়ো-হান, সো জু-ইয়ন আৰু ইয়ো হো-হিউনৰ সৈতে অভিনয় কৰে। এই ধাৰাবাহিকখন ২০১৭ চনৰ চীনা ধাৰাবাহিক একে নামৰ ওপৰত আধাৰিত, যি টেনচেণ্ট ভিডিঅ'ত প্ৰচাৰিত হৈছিল আৰু ঝাও চিয়ানচিয়ানৰ উপন্যাস টু আৱাৰ পিয়ৰ লিটিল বিউটিৰ ওপৰত ভিত্তি কৰি নিৰ্মাণ কৰা হৈছিল।

ফিল্ম'গ্ৰাফি

চলচ্চিত্ৰ

বছৰ
শিৰোনাম
চৰিত্ৰ
টোকা

২০১৭
ৱেডিং
ছং হুনৰ কইনা

২০১৯
মিছ এণ্ড মিছেছ কপছ
ছু-বিন
বিশেষ উপস্থিতি

২০২০
দ্য মেন ষ্টেণ্ডিং নেক্সট
বিশ্ববিদ্যালয় ছাত্ৰী

পুৰস্কাৰ আৰু মনোনয়ন

+ পুৰস্কাৰ অনুষ্ঠান, বছৰ, শাখা, মনোনীত কৰ্ম আৰু ফলাফল
পুৰস্কাৰ অনুষ্ঠান
বছৰ
শাখা
মনোনীত কৰ্ম
ফলাফল

এছবিএছ ড্ৰামা এৱাৰ্ডছ
২০২৩
মিনিচিৰিজ ৰোমাঞ্চ/কমেডি নাটকত উৎকৃষ্ট অভিনেত্ৰী পুৰস্কাৰ
দ্য ছিক্ৰেট ৰোমান্টিক গেষ্টহাউচ

তথ্যসূত্ৰ

শ্ৰেণী:দক্ষিণ কোৰিয়ান অভিনেত্ৰী
অসমীয়া ভাষা (গ্ৰন্থ)

অসমীয়া ভাষা হৈছে লেখক, অধ্যাপক ড॰ ভীমকান্ত বৰুৱাৰ অসমীয়া ভাষা সম্পৰ্কে লিখা গ্ৰন্থ। গ্ৰন্থখন প্ৰথমে ১৯৯৭ চনত বনলতা প্ৰকাশনে প্ৰকাশ কৰে। ২০০৬ চনত লেখকে দ্বিতীয় সংস্কৰণত চাৰিটা নতুন লেখা সংযোগ কৰে।

তথ্য সংগ্ৰহ

শ্ৰেণী:অসমীয়া গ্ৰন্থ
কাঠ হোৱা চকুলোৰ গান

কাঠ হোৱা চকুলোৰ গান ড° মৃণাল কলিতা তিনিখন উপন্যাসিকাৰ সমষ্টি৷ কিতাপখন প্ৰথম প্ৰকাশ ২০২২ চনৰ নৱেম্বৰ মাহত৷

উদ্ধৃতি‍
মালাবাৰ বিবাহ আইন, ১৮৯৬

মালাবাৰ বিবাহ আইন, ১৮৯৬ ব্ৰিটিছ ভাৰতৰ অন্তৰ্গত মাদ্ৰাজ চৰকাৰে ১৮৯১ চনৰ মালাবাৰ বিবাহ কমিচনৰ পৰামৰ্শ মৰ্মে প্ৰণয়ন কৰা এক আইন আছিল। এই আইনে মাদ্ৰাজ প্ৰেচিডেন্সীৰ অন্তৰ্ভুক্ত মালাবাৰ জিলাৰ মৰুমাক্কাতায়ম বা মাতৃতান্ত্ৰিক পদ্ধতি অৱলম্বন কৰা যিকোনো সম্প্ৰদায়ৰ লোক সকলৰ সম্বন্ধমক বিবাহৰ স্বীকৃতি প্ৰদান কৰে। এই আইন নিষিদ্ধকৰণ আইন নাছিল। তাৰ পৰিৱৰ্তে এক সম্বন্ধৰ লগত জড়িত ব্যক্তিৰ সিদ্ধান্তক পঞ্জীভূক্ত কৰিবলৈ অনুমতিসূচক আইন আছিল।

ছাৰ চি. শংকৰণ নায়াৰে আৰম্ভ কৰা এই আইন মূলতঃ ব্যৰ্থ আছিল। পানিক্কৰে লক্ষ্য কৰিছিল যে এই আইন প্ৰৱৰ্তনৰ ২০ বছৰ পিছতো কেৱল ছয়টা সম্পৰ্ক সেই আইনৰ অধীনত পঞ্জীভূক্ত হৈছিল। ইয়াৰো গোটেইকেইটা সম্পৰ্ক নায়াৰৰ পৰিয়ালৰ সদস্য জড়িত আছিল। থমাছ নছিটাৰৰ মতে, তেওঁলোকৰ সমাজত প্ৰাক-বয়ঃসন্ধিৰ সময়ত প্ৰচলিত প্ৰাক-বয়ঃসন্ধিতে থালিকেট্টু কল্যাণম অনুষ্ঠান আৰু সমান পৰিয়াল অথবা উচ্চ শ্ৰেণী বা জাতিৰ মাজৰ বিবাহ আৰু একধৰণৰ উভয়ে অনুমোদিত বহুপতি প্ৰথা, "আদি ইমান শিথিল ভাবে সংগঠিত ব্যৱস্থা আছিল যে তেওঁলোকৰ মাজত 'বিবাহ'ৰ অস্তিত্ব বিষয়ে সন্দেহ হয়।" তেওঁলোকৰ সমাজত পুৰুষ আৰু মহিলা উভয়ৰে বিভিন্ন সংগী থাকিব পাৰে। তেওঁলোকে উভয়ে সম্পৰ্ক ভাঙি ওলাই যাব পাৰে আৰু সামান্য চেষ্টাতেই অন্য সংগী পাব পাৰে।

সম্বন্ধম ব্ৰিটিছ ঔপনিবেশিক চৰকাৰৰ দ্বাৰা স্বীকৃতি প্ৰাপ্ত নাছিল। তেওঁলোকৰ মতে ই আচলতে বিবাহিতা নোহোৱাকৈ স্ত্ৰীৰূপে ব্যৱহৃত হোৱা এক প্ৰথা। অসামৰিক কোৰ্টে এই বিষয়ত তেওঁলোকৰ বিচাৰৰ আওঁতাৰ বাহিৰত বুলি গণ্য কৰিছিল। ইয়াৰ মুখ্য কাৰণ হল এনে সম্পৰ্কৰ গোচৰ উভয় পক্ষৰ দ্বাৰা সহজতে মীমাংসিত হয় আৰু ইয়াৰ লগত কোনো সম্পত্তিৰ অধিকাৰৰ কথা জড়িত নাথাকে।

তথ্য উৎস

শ্ৰেণী:ভাৰতৰ আইন
শ্ৰেণী:বিবাহ